Pa kritiek, seun ernstig beseer ná vliegongeluk | Maroela Media
Brig. Selvy Mohlala, 'n polisiewoordvoerder, het aan Maroela Media gesê Machiel Jansen en sy seun, Adrian, was die enigste insittendes van die vliegtuig toe dit omstreeks 06:45 by die Vygeboomdam neergestort het. Die ouderdom van die beseerdes is nie bekend nie.
"Volgens die inligting wat tans beskikbaar is, was Machiel die vlieënier. Iets het fout gegaan en [Machiel] het vermoedelik probeer om 'n noodlanding te maak. Dit is nie in dié stadium duidelik wat die ongeluk veroorsaak het nie," het Mohlala gesê. Die voorval word tans ondersoek.
Hy het gesê Machiel en Adrian is glo inwoners van Nelspruit, maar was in Badplaas met vakansie.
Pieter Rossouw, 'n woordvoerder van ER24, het gesê Machiel het kritieke beserings opgedoen en moes deur 'n ander ambulansdiens per helikopter na die Mediclinic Nelspruit geneem word. ER24 het Adrian na die hospitaal Rob Ferreira, ook in Nelspruit, vervoer.
Mariné, in die eerste plek sê jy dat dit neergestort het en dan weer vertel jy van die vermoedens dat 'n skeefgeloopte poging tot noodlanding die ongeluk veroorsaak het. Dit verskil hemelsbreed, weet jy. Die foto vertel nie veel nie maar dit is klaarblyklig ultra-lig. Ek hoop hulle herstel volkome.
Dankie vir die terugvoering Mariné. Wat ek eintlik gesê het is dat dit waarskynlik 'n noodlanding in area te lelik daarvoor was en nie neerstorting nie. Glo my dit is in uiters seldsame omstandighede wanneer vliegtuie 'neerstort'. Ek dink werklik dat 'n noodlanding dalk gepoog was op 'n plek onvanpas daarvoor en dat obstruksies toe getref is. Vliegtuie 'val' nie (sommer) nie.
Slegte nuus,ek bid dat pa en seun ten volle herstel Machiel .sterkte ou maar.
Ag werklik Dee….get a life.Wat op aarde maak dit saak HOE die vliegtuigie geval het?? Punt is hy HET geval en ek wens die beseerdes spoedige beterskap toe
Ja wraggies Dee kom oor jouself??… dink eerder aan die beseerdes as wat jy die verslaggewer aanvat???…eenvoudig!